

ประกาศองค์การบริหารส่วนตำบลตะปาน

เรื่อง การใช้จ่ายเงินสะสม (จ่ายขาด) ครั้งที่ 5 ประจำปีงบประมาณ พ.ศ. 2562

------------------------------------------

ตามที่สภาองค์การบริหารส่วนตำบลตะปาน ได้มีมติในการประชุมสภาองค์การบริหารส่วนตำบล ตะปาน สมัยวิสามัญ สมัยที่ 2 ประจำปี 2562 เมื่อวันที่ 24 กันยายน 2562 อนุมัติให้องค์การบริหารส่วนตำบลตะปาน ใช้จ่ายเงินสะสม (จ่ายขาดเงินสะสม) ครั้งที่ 5 เพื่อแก้ไขปัญหาความเดือดร้อนของประชาชน จำนวน 2 โครงการ ได้แก่

**1. โครงการขยายเขตไฟฟ้าแรงต่ำ บริเวณที่ทำการ อบต.ตะปาน หมู่ที่ 1 ตำบลตะปาน อำเภอพุนพิน จังหวัดสุราษฎร์ธานี**

โดยทำการปักเสา คอร.ขนาด 8 เมตร จำนวน 3 ต้น และเสา คอร.ขนาด 6 เมตร จำนวน 3 ต้น , พาดสายอลูมิเนียมหุ้มฉนวน ขนาด 50 ตร.มม. จำนวน 4 เส้น ระยะทาง 150 เมตร ,ติดตั้งโคมไฟส่องสว่างภายนอก จำนวน 6 ชุด และติดตั้งระบบกราวน์และชุดล่อฟ้า จำนวน 1 ชุด พร้อมป้ายประชาสัมพันธ์โครงการ รายละเอียดตามแบบที่ อบต.ตะปาน กำหนด (แผนพัฒนาท้องถิ่น พ.ศ.2561 – 2565) หน้า 93 ข้อ 109 **งบประมาณ 114,700.00 บาท (หนึ่งแสนหนึ่งหมื่นสี่พันเจ็ดร้อยบาทถ้วน)**

**2. โครงการปรับปรุงระบบประปา หมู่ที่ 3 ตำบลตะปาน อำเภอพุนพิน จังหวัดสุราษฎร์ธานี**

โดยทำการก่อสร้างระบบกรองน้ำผิวดิน ขนาดไม่น้อยกว่า 5 ลบ.ม. / ชั่วโมง ตามแบบกรมทรัพยากรน้ำ เลขที่ 114005 และถังน้ำใส ขนาดความจุไม่น้อยกว่า 25 ลบ.ม. ตามแบบกรมทรัพยากรน้ำ เลขที่ 2211025 และรายละเอียดตามแบบที่ อบต.ตะปาน กำหนด พร้อมป้ายระชาสัมพันธ์โครงการ (แผนพัฒนาท้องถิ่น พ.ศ.2561 – 2565) หน้า 75 ข้อ 61 **งบประมาณ 940,000.00 บาท (เก้าแสนสี่หมื่นบาทถ้วน)**

**รวมงบประมาณจ่ายขาดเงินสะสมทั้งสิ้น 1,054,700.00 บาท (หนึ่งล้านห้าหมื่นสี่พันเจ็ดร้อยบาทถ้วน)**

ปรากฏในแผนงานเคหะและชุมชน งานไฟฟ้าถนน งบลงทุน หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปโภค ซึ่งการอนุมัติของสภา ฯ เป็นไปตามหนังสือหนังสือสำนักงานส่งเสริม การปกครองท้องถิ่นจังหวัดสุราษฎร์ธานี ที่ สฎ 0023.5/ว 7307 ลงวันที่ 12 กันยายน 2562 เรื่อง ยกเว้นการใช้จ่ายเงินสะสมขององค์กรปกครองส่วนท้องถิ่น นั้น

บัดนี้ ขอประกาศเพื่อทราบโดยทั่วกัน ผู้ที่สนใจสามารถติดต่อขอทราบรายละเอียดเพิ่มเติมได้ที่ ศูนย์ข้อมูลข่าวสารของทางราชการองค์การบริหารส่วนตำบลตะปาน โทรศัพท์ / โทรสาร 0-7792-7495 , 0-7792-7477 หรือทางเว็บไซต์ [www.taparn.go.th](http://www.taparn.go.th)

ประกาศ ณ วันที่ 24 เดือน กันยายน พ.ศ. ๒๕62

ธนิก กิจเวชวิสุทธิ์

(นายธนิก กิจเวชวิสุทธิ์)

นายกองค์การบริหารส่วนตำบลตะปาน